title: Директива 2009/46/ЕО на Комисията от 24 април 2009 година за изменение на Директива 2006/87/ЕО на Европейския парламент и на Съвета за установяване на технически изисквания за плавателните съдове по вътрешни водни пътища (Текст от значение за ЕИП)

text:
               30.4.2009

               BG

               Официален вестник на Европейския съюз

               L 109/14

      ДИРЕКТИВА 2009/46/ЕО НА КОМИСИЯТА

   от 24 април 2009 година
   за изменение на Директива 2006/87/ЕО на Европейския парламент и на Съвета за установяване на технически изисквания за плавателните съдове по вътрешни водни пътища
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 2006/87/ЕО на Европейския парламент и на Съвета от 12 декември 2006 г. за установяване на технически изисквания за плавателните съдове по вътрешни водни пътища и за отмяна на Директива 82/714/ЕИО на Съвета (1), и по-специално член 20, параграф 1, първото изречение от нея,
   като има предвид, че:

               (1)

               От приемането на Директива 2006/87/ЕО през декември 2006 г. бяха одобрени изменения на pегламента за инспекция на плавателни съдове по р. Рейн съгласно член 22 от ревизираната Конвенция за плаването по р. Рейн. Следователно е необходимо Директива 2006/87/ЕО да бъде съответно изменена.

               (2)

               Следва да се гарантира, че удостоверението за корабоплаване на Общността и удостоверението за корабоплаване, предоставяно в съответствие с регламента за инспекция на плавателни съдове по р. Рейн, се издават на основата на технически изисквания, които гарантират еквивалентно ниво на безопасност.

               (3)

               Следва да бъдат включени еквивалентни разпоредби на тези от регламента за инспекция на плавателни съдове по р. Рейн относно контрола по време на монтирането и използването на двигателите, попадащи в приложното поле на Директива 97/68/ЕО на Европейския парламент и на Съвета от 16 декември 1997 г. за сближаване законодателствата на държавите-членки във връзка с мерките за ограничаване емисиите на газообразни и прахообразни замърсители от двигатели с вътрешно горене, инсталирани в извънпътна подвижна техника (2).

               (4)

               С цел избягване на нарушаването на конкуренцията, както и на различни равнища на безопасността измененията на Директива 2006/87/ЕО следва да бъдат извършени възможно най-бързо.

               (5)

               Мерките, предвидени в настоящата директива, са в съответствие със становището на комитета, посочен в член 7 от Директива 91/672/ЕИО на Съвета от 16 декември 1991 г. относно взаимното признаване на национални свидетелства за капитани на речни кораби за превоз на стоки и пътници по вътрешни водни пътища (3),

         ПРИЕ НАСТОЯЩАТА ДИРЕКТИВА:
   Член 1
   В приложение I към Директива 2006/87/ЕО текстът в глава 3 относно Италианската република се заменя със следното:

      „Италианска република

      Всички плавателни национални водни пътища.“

   Член 2
   Приложение II към Директива 2006/87/ЕО се изменя, както е посочено в приложение I към настоящата директива.
   Член 3
   Приложение V към Директива 2006/87/ЕО се изменя съгласно приложение II към настоящата директива.
   Член 4
   Държавите-членки, които имат вътрешни водни пътища, както е посочено в член 1, параграф 1 от Директива 2006/87/ЕО, въвеждат в сила необходимите законови, подзаконови и административни разпоредби, за да се съобразят с настоящата директива не по-късно от 30 юни 2009 г. Те незабавно информират Комисията за това.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 5
   Настоящата директива влиза в сила в деня на публикуването ѝ в Официален вестник на Европейския съюз.
   Член 6
   Адресати на настоящата директива са държавите-членки, които имат вътрешни водни пътища, както е посочено в член 1, параграф 1 от Директива 2006/87/ЕО.

      Съставено в Брюксел на 24 април 2009 година.

            За Комисията

         Antonio TAJANI

            Заместник-председател

      (1)  ОВ L 389, 30.12.2006 г., стр. 1.

      (2)  ОВ L 59, 27.2.1998 г., стр. 1.

      (3)  ОВ L 373, 31.12.1991 г., стр. 29.

      ПРИЛОЖЕНИЕ I

                  1.

                  Съдържанието се изменя, както следва:

                              а)

                              заглавието на глава 8а се чете, както следва:

                              б)

                              следните членове, свързани с глава 8а, се добавят след заглавието на ГЛАВА 8а:

                                          „Член 8а.01 —

                                       Определения

                                          Член 8а.02 —

                                       Общи разпоредби

                                          Член 8а.03 —

                                       Признати типови одобрения

                                          Член 8а.04 —

                                       Изпитване на монтажа и междинно и специално изпитване

                                          Член 8а.05 —

                                       Технически служби“;

                              в)

                              заглавието на член 10.03а се заменя със следния текст:

                                       „Неподвижно монтирани пожарогасителни системи за защита на помещенията за живеене, рулевите рубки и пространствата за пътници“;

                              г)

                              заглавието на член 10.03б се заменя със следния текст:

                                       „Неподвижно монтирани пожарогасителни системи за защита на машинните, котелните и помпените отделения“;

                              д)

                              след член 24.07 се добавя следното заглавие:

                                          „Член 24.08 —

                                       Преходна разпоредба към член 2.18“;

                              е)

                              след член 24а.04 се добавя следното заглавие:

                                          „Член 24а.05 —

                                       Преходна разпоредба към член 2.18“;

                              ж)

                              след допълнение II се добавят следните допълнения:

                                          „ДОПЪЛНЕНИЕ III —

                                       МОДЕЛ НА УНИКАЛНИЯ ЕВРОПЕЙСКИ ИДЕНТИФИКАЦИОНЕН НОМЕР НА ПЛАВАТЕЛНИЯ СЪД

                                          ДОПЪЛНЕНИЕ IV —

                                       ДАННИ ЗА ИДЕНТИФИЦИРАНЕТО НА ПЛАВАТЕЛНИТЕ СЪДОВЕ

                                          ДОПЪЛНЕНИЕ V —

                                       ПРОТОКОЛ ЗА ПАРАМЕТРИТЕ НА ДВИГАТЕЛЯ“.

                  2.

                  Член 1.01 се изменя, както следва:

                              а)

                              точка 52 се заменя със следното:
                              „52.   „сборни пунктове“: частите на плавателния съд, които са специално защитени и в които хората се събират в случай на опасност;“

                              б)

                              точка 76 се заменя със следното:
                              „76.   „газене (T)“: вертикалното разстояние в метри между най-ниската точка на корпуса, като не се взимат предвид килът или други прикрепени приспособления, и линията на максималното газене;“

                              в)

                              след точка 76 се добавя точка 76а:
                              „76а.   „общо газене (TOA)“: вертикалното разстояние в метри между най-ниската точка на корпуса, включително кила или други прикрепени приспособления, и линията на максималното газене;“

                              г)

                              след точка 97 се добавят точки 97а и 97б:
                              „97а.   „навигационни светлини“: светене на навигационните светлини за идентифициране на плавателния съд;
                              97б.   „светлинни сигнали“: светене в допълнение на визуални или звукови сигнали;“.

                  3.

                  Член 2.07, параграф 1 се заменя със следния текст:

                              „1.

                              Собственикът на плавателния съд или негов представител довежда до знанието на компетентния орган всяка промяна в името или собствеността на плавателния съд, всички повторни измервания и промени в регистрацията или на пристанището на домуване и изпраща удостоверението на Общността на въпросния орган за отразяване на промените.“

                  4.

                  Член 7.04 се изменя, както следва:

                              а)

                              параграф 3 се заменя със следния текст:

                                          „3.

                                          Посоката на задвижващата тяга, действаща на плавателния съд, както и скоростта на въртене на гребния винт или главните двигатели трябва да бъдат показани.“;

                              б)

                              в параграф 9 второто изречение се заменя със следния текст:
                              „Изискванията, изложени в параграфи 1—8, се прилагат mutatis mutandis предвид специфичните характеристики и разположение, избрани за горепосочените активни звена за управление и задвижване. По аналогия с параграф 2 всяко звено се управлява посредством ръкохватка, движеща се по дъга във вертикална равнина, приблизително успоредна на посоката на бутане на звеното. От положението на ръкохватката трябва да е ясна посоката на бутане, упражнена върху плавателния съд.
                              Ако винто-рулевата колона или крилчатият движител не се управляват с ръкохватки, контролният орган може да позволи дерогации от параграф 2. Тези дерогации се посочват в клетка 52 в удостоверението на Общността.“

                  5.

                  След глава 8 се добавя следната глава 8а:
                  „ГЛАВА 8а

                     ЕМИСИИ ОТ ГАЗООБРАЗНИ И ПРАХОВИ ЗАМЪРСЯВАЩИ ВЕЩЕСТВА ОТ ДИЗЕЛОВИТЕ ДВИГАТЕЛИ

                     Член 8а.01

                     Определения

                  В настоящата глава:

                              1.

                              „двигател“ означава двигател, който работи на принципа на самовъзпламеняването чрез сгъстяване (дизелов двигател);

                              1а.

                              „задвижващ двигател“ означава двигател за задвижването на плавателен съд по вътрешни водни пътища, както е определено в член 2 от Директива 97/68/ЕО (1);

                              1б.

                              „спомагателен двигател“ означава двигател, предназначен за приложения, различни от задвижването на плавателен съд;

                              1в.

                              „заменящ двигател“ означава вече използван, основно ремонтиран двигател, който е предназначен да замени сегашния двигател и който е със същата конструкция (редови двигател, V-образен двигател) като двигателя за замяна, който има същия брой цилиндри и чиято мощност и обороти не се различават с повече от 10 % от мощността и скоростта на двигателя за замяна;

                              2.

                              „типово одобрение“ означава процедурата, определена в член 2, второ тире от Директива 97/68/ЕО, както е изменена, при която държава-членка удостоверява, че тип двигател или фамилия двигатели отговарят на съответните технически изисквания относно нивото на емисиите на газообразни и прахови замърсяващи вещества от двигателя (двигателите);

                              3.

                              „изпитване на монтажа“ означава процедурата, чрез която компетентният орган гарантира, че дори и ако двигател, монтиран в плавателен съд, от издаването на типовото одобрение насетне е претърпял модификации или приспособявания по отношение на нивото на емисиите на газообразни и прахови замърсяващи вещества, то той все още отговаря на техническите изисквания от настоящата глава;

                              4.

                              „междинно изпитване“ означава процедурата, чрез която компетентният орган гарантира, че дори и ако двигател на плавателен съд от изпитването на монтажа насетне е претърпял модификации или приспособявания по отношение на нивото на емисиите на газообразни и прахови замърсяващи вещества, то той все още отговаря на техническите изисквания от настоящата глава;

                              5.

                              „специално изпитване“ означава процедурата, чрез която компетентният орган гарантира, че след всяка сериозна модификация на двигател на плавателен съд по отношение на нивото на емисиите на газообразни и прахови замърсяващи вещества, той все още отговаря на техническите изисквания в настоящата глава;

                              6.

                              (оставен свободен);

                              7.

                              „фамилия двигатели“ означава група от двигатели, определена от производителя, за които въз основа на тяхната конструкция се очаква да имат сходни характеристики на емисиите на газообразни и прахови замърсяващи вещества, както е определено в член 2, четвърто тире от Директива 97/68/ЕО, както е изменена, и които съответстват на изискванията на правилата в съответствие с член 8а.03;

                              8.

                              (оставен свободен);

                              9.

                              (оставен свободен);

                              10.

                              (оставен свободен);

                              11.

                              „производител“, както е определено в член 2 от Директива 97/68/ЕО, както е изменена, означава лицето или организацията, които са отговорни пред одобряващия орган за всички аспекти на процеса на типово одобрение и за осигуряване на съответствието на производството. Не е необходимо лицето или организацията да участват пряко във всички етапи на производството на двигателя;

                              12.

                              (оставен свободен);

                              13.

                              (оставен свободен);

                              14.

                              (оставен свободен);

                              15.

                              (оставен свободен);

                              16.

                              „протокол за параметрите на двигателя“ означава документът съгласно допълнение V, в който се вписват надлежно всички параметри, заедно с промените, и включвайки съставните елементи и настройките на двигателя, които засягат нивото на емисиите на газообразни и прахови замърсяващи вещества от двигателя;

                              17.

                              „Инструкции на производителя на двигателя за наблюдение на съставните елементи и параметрите на двигателя от значение в контекста на отработилите газове“ означава документът, създаден за целите на извършването на изпитването на монтажа и на междинното и на специалното изпитване.

                     Член 8а.02

                     Общи разпоредби

                              1.

                              Без да се засягат изискванията на Директива 97/68/ЕО, разпоредбите на настоящата глава се прилагат за всички двигатели с номинална мощност, надхвърляща 19 kW, монтирани в плавателните съдове по вътрешните водни пътища или в машини на борда на такъв съд.

                              2.

                              Двигателите трябва да отговарят на изискванията на Директива 97/68/ЕО.

                              3.

                              Спазването на пределните нива на емисиите на отработили газове, приложими за съответния етап, се определят въз основа на типово одобрение съгласно член 8а.03.

                              4.

                              Изпитвания на монтажа

                                          а)

                                          След монтажа на двигателя на борда, но преди да започне използването му се провежда изпитване на монтажа. Това изпитване, което е част от първоначалната инспекция на плавателния съд или част от специална инспекция по причина на монтирането на съответния двигател, довежда или до регистрация на двигателя в удостоверението на Общността, което ще се издаде за първи път, или до изменение на съществуващото удостоверение на Общността.

                                          б)

                                          Инспекционният орган може да не извърши изпитване на монтажа съгласно буква а), ако двигател с номинална мощност PN, ненадхвърляща 130 kW, е заменен с двигател, попадащ в обхвата на същото типово одобрение. Като предварително условие от собственика на плавателния съд или от негов упълномощен представител се изисква да уведоми инспекционния орган за замяната на двигателя и да изпрати копие на документа за типово одобрение и подробности за идентификационния номер на монтирания нов двигател. Инспекционният орган извършва съответните изменения в удостоверението на Общността (вж. клетка 52).

                              5.

                              Междинните изпитвания на двигателя се провеждат в контекста на периодичната инспекция съгласно член 2.09.

                              6.

                              След всяка значителна модификация на двигателя, която има потенциал да повлияе на емисиите на газообразни и прахови замърсяващи вещества от двигателя, трябва винаги да се провежда специално изпитване.

                              6а.

                              Резултатите от изпитванията съгласно член 8а.02, параграфи 4—6 се регистрират в протокола за параметрите на двигателя.

                              7.

                              Инспекционният орган указва в удостоверението на Общността, в клетка 52, номерата на типовото одобрение и идентификационните номера на всички двигатели, които са монтирани на борда на плавателния съд и които са предмет на изискванията от настоящата глава. За двигателите, обхванати от член 9, параграф 4, буква a) от Директива 97/68/ЕО, идентификационният номер е достатъчен.

                              8.

                              За изпълнението на задачите съгласно настоящата глава компетентният орган може да наеме техническа служба.

                     Член 8а.03

                     Признати типови одобрения

                              1.

                              Типовите одобрения по-долу се признават, при условие че използването на двигателя попада в обхвата на съответното типово одобрение:

                                          а)

                                          типови одобрения съгласно Директива 97/68/ЕО;

                                          б)

                                          типови одобрения, които съгласно Директива 97/68/ЕО (2) се признават за еквивалентни.

                              2.

                              За всеки типово одобрен двигател трябва да се пазят на борда следните документи или техни копия:

                                          а)

                                          документът за типово одобрение;

                                          б)

                                          инструкциите на производителя на двигателя за наблюдение на съставните елементи и параметрите на двигателя от значение във връзка с отработилите газове;

                                          в)

                                          протоколът за параметрите на двигателя.

                     Член 8а.04

                     Изпитване на монтажа и междинно и специално изпитване

                              1.

                              По време на изпитването на монтажа съгласно член 8а.02, параграф 4 и при междинни изпитвания съгласно член 8а.02, параграф 5 и специални изпитвания съгласно член 8а.02, параграф 6 компетентният орган ще инспектира текущото състояние на двигателя по отношение на съставните елементи, реглажи и параметрите, специфицирани в инструкциите съгласно член 8а.01, параграф 17.
                              Ако органът установи, че двигателят не отговаря на одобрения тип двигател или на одобрената фамилия двигатели, той може:

                                          а)

                                          да изиска:

                                                      аа)

                                                      да се предприемат стъпки за възстановяване на съответствието на двигателя;

                                                      бб)

                                                      да се извършват съответните необходими промени в документа за типово одобрение; или

                                          б)

                                          да нареди измерване на действителните емисии.

                                    Ако възстановяването на съответствието на двигателя е неуспешно или при липса на съответните промени в документа за типово одобрение, или ако измерванията покажат несъответствие с пределните нива на емисиите, компетентният орган отказва да издаде удостоверение на Общността или отменя всяко удостоверение на Общността, което вече е било издадено.

                              2.

                              В случай на двигатели със системи за обработка на отработилите газове се извършват проверки, за да се установи дали тези системи работят правилно в контекста на изпитването на монтажа и на междинното и на специалното изпитване.

                              3.

                              Изпитванията съгласно параграф 1 се извършват въз основа на инструкциите на производителя на двигателя за наблюдение на съставните елементи и параметрите на двигателя от значение във връзка с отделянето на отработили газове. Инструкциите, които се изготвят от производителя и се одобряват от компетентен орган, уточняват съставните елементи с отношение към отработилите газове, както и реглажите и параметрите, чрез които може да се постигне непрекъснато съответствие с пределните нива на емисиите на отработили газове. Инструкциите съдържат поне следните данни:

                                          а)

                                          тип на двигателя и, където е уместно, фамилията двигатели с посочване на номиналната мощност и номиналните обороти;

                                          б)

                                          списък на съставните елементи и параметрите на двигателя от значение във връзка с отделянето на отработили газове;

                                          в)

                                          точни характеристики за идентифициране на позволените съставни елементи, имащи отношение към отделянето на отработили газове (например серийните номера върху съставните елементи);

                                          г)

                                          параметрите на двигателя, имащи отношение към отделянето на отработили газове, като например регулировъчните диапазони за момента на впръскване, допустимата температура на водата за охлаждане, максималното обратно налягане на отработилите газове и др.

                                    В случай на двигатели, монтирани със системи за обработка на отработилите газове, инструкциите трябва да включват също процедури за проверка дали уредбата за обработка на отработилите газове работи ефикасно.

                              4.

                              Монтажът на двигателите в плавателния съд трябва да съответства на ограниченията, определени в приложното поле на типовото одобрение. Освен това подналягането при всмукване и обратното налягане на отработилите газове не трябва да надхвърлят стойностите, посочени за одобрения двигател.

                              5.

                              Ако двигателите, монтирани на борда, принадлежат на една фамилия двигатели, не могат да бъдат извършвани реглажи или модификации, които биха могли да се отразят неблагоприятно на емисиите на отработили газове и на праховите емисии или които излизат извън предложения диапазон на регулиране.

                              6.

                              Ако след типово одобрение съществува нужда от реглажи или модификации на двигателя, те се вписват надлежно в протокола за параметрите на двигателя.

                              7.

                              Ако изпитването на монтажа и междинното изпитване покажат, че по отношение на своите параметри, съставни елементи и настройки монтираните на борда двигатели отговарят на спецификациите, определени в инструкциите съгласно член 8а.01, параграф 17, може да се приеме, че емисиите на отработили газове и праховите емисии вероятно отговарят на основните пределни нива.

                              8.

                              Когато двигател е получил типово одобрение, компетентният орган може по свое усмотрение да съкрати изпитването на монтажа и междинното изпитване съгласно настоящите разпоредби. Все пак се провежда пълното изпитване по отношение на поне един цилиндър или един двигател от фамилия двигатели и то може да бъде съкратено само ако има причина да се смята, че всички останали цилиндри или двигатели имат подобно поведение на това на цилиндъра или двигателя, които се изпитват.

                     Член 8а.05

                     Технически служби

                              1.

                              Техническите служби трябва да отговарят на европейските стандарти относно общите изисквания за компетентността на лабораториите за изпитване и калибриране (EN ISO/IEC 17025:2000 г.), както и на следните условия:

                                          а)

                                          производителите на двигатели не могат да бъдат признавани за технически служби;

                                          б)

                                          за целите на настоящата глава техническата служба може с разрешението на компетентния орган да използва инсталации извън собствената си лаборатория за изпитване;

                                          в)

                                          ако това се изиска от компетентния орган, техническите служби доказват, че са признати да извършват вида дейности, описани в настоящия параграф, в рамките на Европейския съюз;

                                          г)

                                          служби от трета държава могат да бъдат посочени за призната техническа служба единствено в рамките на двустранно или многостранно споразумение между Европейския съюз и въпросната трета държава.

                              2.

                              Държавите-членки информират Комисията за имената и адресите на техническите служби, които заедно със своя национален компетентен орган са отговорни за прилагането на настоящата глава. Комисията предоставя тази информация на държавите-членки.

                  6.

                  Заглавието на член 10.03а се заменя със следния текст:

                     „Неподвижно монтирани пожарогасителни системи за защита на помещенията за живеене, рулевите рубки и пространствата за пътници“

                  7.

                  Заглавието на член 10.03б се заменя със следния текст:

                     „Неподвижно монтирани пожарогасителни системи за защита на машинните, котелните и помпените отделения“

                  8.

                  В член 15.06, параграф 5 буква а) се заменя със следния текст:

                              „а)

                              те имат габаритна широчина от поне 0,80 m. Ако водят към помещения, използвани от повече от 80 пътници, те трябва да съответстват на разпоредбите, посочени в параграф 3, букви г) и д) по отношение на широчината на изходите, водещи към свързващите коридори.“

                  9.

                  Член 15.06, параграф 8 се изменя, както следва:

                              а)

                              буква д) се заменя със следния текст:

                                          „д)

                                          в случай че неподвижни седалки или скамейки се намират в помещение, в което са определени сборни пунктове, съответният брой лица не се взема под внимание при пресмятането на общата площ на сборните пунктове съгласно буква а). Все пак броят лица, за които са предвидени неподвижни седалки или скамейки в дадено помещение, не трябва да надвишава броя лица, за които има сборни пунктове в това помещение;“

                              б)

                              буква е) се заменя със следния текст:

                                          „е)

                                          спасителните приспособления са леснодостъпни от пунктовете за евакуация;“

                              в)

                              буква ж) се заменя със следния текст:

                                          „ж)

                                          от пунктовете за евакуация е възможна безопасната евакуация на хората, като се използва всеки борд на плавателния съд;“

                              г)

                              буква з) се заменя със следния текст:

                                          „з)

                                          сборните пунктове се намират над пределната линия;“

                              д)

                              буква и) се заменя със следния текст:

                                          „и)

                                          сборните пунктове и тези за евакуация са означени като такива на плана по безопасността и са означени на борда на плавателния съд;“

                              е)

                              буква й) се заменя със следния текст:

                                          „й)

                                          разпоредбите на букви г) и д) се прилагат също за свободните палуби, на които са определени сборни пунктове;“

                              ж)

                              буква л) се заменя със следния текст:

                                          „л)

                                          обаче във всички случаи, при които се прилагат приспаданията съгласно букви д), й) и к), общата площ съгласно буква а) е достатъчна за не по-малко от 50 % от максималния допустим брой пътници.“

                  10.

                  Член 15.08, параграф 6 се заменя със следния текст:

                              „6.

                              На борда се осигурява система за изпомпване на водата от трюма с неподвижно монтирани тръби.“

                  11.

                  Таблицата към член 24.02, параграф 2 се изменя, както следва:

                              а)

                              Вписването, отнасящо се до член 7.02, параграф 5, става вписване, отнасящо се до член 7.02, параграф 6.

                              б)

                              Следните вписвания се добавят след вписването, отнасящо се до член 7.04, параграф 2:

                                          „параграф 3

                                          Дисплей

                                          Ако няма рулева рубка, пригодена за управление от едно лице с радиолокатор: НЗР, най-късно при издаване или подновяване на удостоверение на Общността след 1.1.2010 г.

                                          параграф 9, трето изречение

                                          Управление чрез ръкохватка

                                          НЗР, най-късно при издаване или подновяване на удостоверение на Общността след 1.1.2010 г.

                                          четвърто изречение

                                          Ясно показване на посоката на тягата

                                          НЗР, най-късно при издаване или подновяване на удостоверение на Общността след 1.1.2010 г.“

                              в)

                              Вписването, отнасящо се до член 8.02, параграф 4, се заменя със следното:

                                          „параграф 4

                                          Екраниране на тръбните съединения

                                          НЗР, най-късно при издаване или подновяване на удостоверение на Общността след 1.1.2025 г.“

                              г)

                              Следните вписвания се добавят след вписването, отнасящо се до член 8.02, параграф 4:

                                          „параграф 5

                                          Тръбопроводи с изолация

                                          НЗР, най-късно при издаване или подновяване на удостоверение на Общността след 1.1.2025 г.

                                          параграф 6

                                          Изолация на частите на двигателите

                                          НЗР, най-късно при издаване или подновяване на удостоверението на Общността“

                              д)

                              Вписването, отнасящо се до член 8.05, параграф 9, първо изречение, става вписване, отнасящо се до член 8.05, параграф 9, второ изречение.

                              е)

                              Следните вписвания се добавят след вписването, отнасящо се до член 8.05, параграф 13:

                                          „8.06

                                          Резервоари за смазочно масло, тръби и принадлежности

                                          НЗР, най-късно при издаване или подновяване на удостоверение на Общността след 1.1.2045 г.

                                          8.07

                                          Резервоари за масла в силови трансмисии, системи за управление и задвижване, както и отоплителни системи, тръби и принадлежности

                                          НЗР, най-късно при издаване или подновяване на удостоверение на Общността след 1.1.2045 г.“

                              ж)

                              Вписването, отнасящо се до глава 8а, се заменя със следното:

                                          „ГЛАВА 8а

                                          8a.02, параграфи 2 и 3

                                          Съответствие с изискванията/пределно допустими нива на емисиите на отработили газове

                                          Предписанията не се прилагат:

                                                      а)

                                                      за двигатели, които са били инсталирани преди 1.1.2003 г.; и

                                                      б)

                                                      за заменящи двигатели, инсталирани до 31.12.2011 г. на плавателни съдове, които са били в експлоатация на 1.1.2002 г.

                                                За двигатели, които са били инсталирани:

                                                      а)

                                                      на плавателни съдове между 1.1.2003 г. и 1.7.2007 г., се прилагат пределно допустимите стойности за емисиите на отработили газове съгласно приложение XIV към Директива 97/68/ЕО;

                                                      б)

                                                      на плавателни съдове или в бордова техника след 30.6.2007 г., се прилагат пределно допустимите стойности за емисиите на отработили газове съгласно приложение XV към Директива 97/68/ЕО

                                                Изискванията за категориите:

                                                      аа)

                                                      V за задвижващи двигатели и за спомагателни двигатели над 560 kW; и

                                                      бб)

                                                      D, E, F, G, H, I, J, K за спомагателни двигатели от Директива 97/68/ЕО се прилагат като равностойни“

                              з)

                              Вписването, отнасящо се до член 9.15, параграф 9, става вписване, отнасящо се до член 9.15, параграф 10.

                              и)

                              Следното вписване се добавя след заглавието „ГЛАВА 15“:

                                          „15.01, параграф 1, буква в)

                                          Изключение от член 8.08, параграф 2, второ изречение

                                          НЗР, най-късно при издаване или подновяване на удостоверение на Общността след 1.1.2007 г.“

                              й)

                              Вписването, отнасящо се до член 15.01, параграф 1, буква г), се заменя със следния текст:

                                          „г)

                                          Изключение от член 9.14, параграф 3, второ изречение за номинални напрежения над 50 V

                                          НЗР, най-късно при издаване или подновяване на удостоверение на Общността след 1.1.2010 г.“

                  12.

                  Таблицата към член 24.06, параграф 5 се изменя, както следва:

                              а)

                              Следните вписвания се добавят след вписването, отнасящо се до член 7.02, параграф 2:

                                          „7.04, параграф 3

                                          Дисплей

                                          Ако няма рулева рубка, пригодена за управление от едно лице с радиолокатор: НЗР, най-късно при издаване или подновяване на удостоверение на Общността след 1.1.2010 г.

                                          1.4.2007 г.

                                          параграф 9, трето изречение

                                          Управление чрез ръкохватка

                                          НЗР, най-късно при издаване или подновяване на удостоверение на Общността след 1.1.2010 г.

                                          1.4.2007 г.

                                          четвърто изречение

                                          Забрана за показване на посоката на струята

                                          НЗР, най-късно при издаване или подновяване на удостоверение на Общността след 1.1.2010 г.

                                          1.4.2007 г.“

                              б)

                              Вписването, отнасящо се за член 8.02, параграф 4, се заменя със следния текст:

                                          „8.02, параграф 4

                                          Екраниране на тръбните съединения

                                          НЗР, най-късно при издаване или подновяване на удостоверение на Общността след 2025 г.

                                          1.4.2007 г.“

                              в)

                              Следните вписвания се добавят след вписването, отнасящо се до член 8.02, параграф 4:

                                          „параграф 5

                                          Тръбопроводи с изолация

                                          НЗР, най-късно при издаване или подновяване на удостоверение на Общността след 1.1.2025 г.

                                          1.4.2007 г.

                                          параграф 6

                                          Изолация на частите на двигателите

                                          НЗР, най-късно при издаване или подновяване на удостоверение на Общността след 1.1.2025 г.

                                          1.4.2003 г.“

                              г)

                              Вписването, отнасящо се до член 8.05, параграф 9, първо изречение, става вписване, отнасящо се до член 8.05, параграф 9, второ изречение.

                              д)

                              Следните вписвания се добавят след вписването, отнасящо се до член 8.05, параграф 13:

                                          „8.06

                                          Резервоари за смазочно масло, тръби и принадлежности

                                          НЗР, най-късно при издаване или подновяване на удостоверение на Общността след 1.1.2045 г.

                                          1.4.2007 г.

                                          8.07

                                          Резервоари за масла в силови трансмисии, системи за управление и задвижване, както и отоплителни системи, тръби и принадлежности

                                          НЗР, най-късно при издаване или подновяване на удостоверение на Общността след 1.1.2045 г.

                                          1.4.2007 г.“

                              е)

                              Вписването, отнасящо се до глава 8а, се заменя със следното:

                                          „ГЛАВА 8а

                                          Предписанията не се прилагат:

                                                      а)

                                                      за двигатели, които са инсталирани преди 1.1.2003 г.; и

                                                      б)

                                                      за заменящи двигатели, инсталирани до 31.12.2011 г. на плавателни съдове, които са били в експлоатация на 1.1.2002 г.

                                          1.1.2002 г.

                                          8a.02, параграфи 2 и 3

                                          Съответствие с изискванията/пределно допустими нива на емисиите на отработили газове

                                          За двигатели, които са били инсталирани:

                                                      а)

                                                      на плавателни съдове между 1.1.2003 г. и 1.7.2007 г., се прилагат пределно допустимите нива на емисиите на отработили газове съгласно приложение XIV към Директива 97/68/ЕО;

                                                      б)

                                                      на плавателни съдове или в бордова техника след 30.6.2007 г., се прилагат пределно допустимите нива на емисиите на отработили газове съгласно приложение XV към Директива 97/68/ЕО

                                                Изискванията за категориите:

                                                      аа)

                                                      V за задвижващи двигатели и за спомагателни двигатели над 560 kW; и

                                                      бб)

                                                      D, E, F, G, H, I, J, K за спомагателни двигатели от Директива 97/68/ЕО се прилагат като равностойни“

                                          1.7.2007 г.

                              ж)

                              Вписването, отнасящо се до член 15.01, параграф 1, буква в), се заменя със следния текст:

                                          „15.01, параграф 1, буква в)

                                          Изключение от член 8.08, параграф 2, второ изречение

                                          НЗР, най-късно при издаване или подновяване на удостоверението на Общността

                                          1.1.2006 г.“

                  13.

                  Следният член се добавя след член 24.07:
                  „Член 24.08

                     Преходна разпоредба към член 2.18

                  Когато се издава удостоверение на Общността за плавателни съдове, които след 31 март 2007 г. са имали валидно удостоверение съгласно Регламента за инспекция на плавателни съдове по река Рейн, да се използва вече присъденият уникален европейски идентификационен номер на плавателния съд, който при необходимост да се допълни с поставяне на цифрата „0“ пред него.“

                  14.

                  Таблицата към член 24а.02, параграф 2 се изменя, както следва:

                              а)

                              Вписването, отнасящо се до член 7.02, параграф 5, става вписване, отнасящо се до член 7.02, параграф 6.

                              б)

                              Следните вписвания се добавят след вписването, отнасящо се до член 7.04, параграф 2:

                                          „параграф 3

                                          Дисплей

                                          Ако няма рулева рубка, пригодена за управление от едно лице с радиолокатор: НЗР, най-късно при издаване или подновяване на удостоверение на Общността след 30 декември 2024 г.

                                          параграф 9, трето изречение

                                          Управление чрез ръкохватка

                                          НЗР, най-късно при издаване или подновяване на удостоверение на Общността след 30 декември 2024 г.

                                          четвърто изречение

                                          Забрана за показване на посоката на струята

                                          НЗР, най-късно при издаване или подновяване на удостоверение на Общността след 30 декември 2024 г.“

                              в)

                              След вписването, отнасящо се до член 8.02, параграф 1, вписването

                                          „параграф 4

                                          Защита на машинните части

                                          НЗР, най-късно при издаване или подновяване на удостоверението на Общността“

                                    се заменя със следните вписвания:

                                          „параграф 4

                                          Екраниране на тръбните съединения

                                          НЗР, най-късно при издаване или подновяване на удостоверение на Общността след 30 декември 2024 г.

                                          параграф 5

                                          Тръбопроводи с изолация

                                          НЗР, най-късно при издаване или подновяване на удостоверение на Общността след 30 декември 2024 г.

                                          параграф 6

                                          Изолация на частите на двигателите

                                          НЗР, най-късно при издаване или подновяване на удостоверението на Общността“

                              г)

                              Вписването, отнасящо се за член 8.05, параграф 7, се заменя със следния текст:

                                          „параграф 7, първа алинея

                                          Бързо затварящ се клапан на резервоара, управляван от палубата, дори ако въпросните помещения са затворени

                                          НЗР, най-късно при издаване или подновяване на удостоверение на Общността след 1.1.2029 г.“

                              д)

                              Вписването, отнасящо се до член 8.05, параграф 9, първо изречение, става вписване, отнасящо се до член 8.05, параграф 9, второ изречение.

                              е)

                              Следното вписване, отнасящо се до глава 8а, се добавя след вписването, отнасящо се до член 8.10, параграф 3:

                                          „ГЛАВА 8а

                                          Предписанията не се прилагат за:

                                                      а)

                                                      задвижващи двигатели и спомагателни двигатели с номинална отдавана мощност над 560 kW от следните категории съгласно допълнение I, раздел 4.1.2.4 от Директива 97/68/ЕО:

                                                                  аа)

                                                                  от V1:1 до V1:3, които до 31 декември 2006 г.;

                                                                  бб)

                                                                  V1:4 и от V2:1 до V2:5, които до 31 декември 2008 г.;

                                                            са инсталирани на плавателни съдове или в бордова техника;

                                                      б)

                                                      спомагателни двигатели с номинална мощност до 560 kW и променливи обороти от следните категории съгласно член 9.4а от Директива 97/68/ЕО:

                                                                  аа)

                                                                  H, които до 31 декември 2005 г.;

                                                                  бб)

                                                                  I и K, които до 31 декември 2006 г.;

                                                                  вв)

                                                                  J, които до31 декември 2007 г.;

                                                            са инсталирани на плавателни съдове или в бордова техника;

                                                      в)

                                                      спомагателни двигатели с номинална мощност до 560 kW и постоянни обороти от следните категории съгласно член 9.4а от Директива 97/68/ЕО:

                                                                  аа)

                                                                  D, E, F и G, които до 31 декември 2006 г. (3);

                                                                  бб)

                                                                  H, I и K, които до 31 декември 2010 г.;

                                                                  вв)

                                                                  J, които до 31 декември 2011 г.;

                                                            са инсталирани на плавателни съдове или в бордова техника.

                                                      г)

                                                      двигатели, които отговарят на пределно допустимите стойности, посочени в приложение XIV към Директива 97/68/ЕО, и които до 30 юни 2007 г. са инсталирани на плавателни съдове или в бордова техника;

                                                      д)

                                                      заместващи двигатели, които до 31 декември 2011 г. са инсталирани на плавателни съдове или в бордова техника за подмяна на двигател, за който съгласно букви от а) до г) по-горе предписанията не се прилагат.

                                                Сроковете, посочени в букви а), б), в) и г), се удължават с две години по отношение на двигатели, произведени преди упоменатите дати.

                  15.

                  Следният член се добавя след член 24а.04:
                  „Член 24а.05

                     Преходна разпоредба към член 2.18

                  Разпоредбите на член 24.08 се прилагат mutatis mutandis.“

                  16.

                  В допълнение II административна инструкция № 23 се заменя със следния текст:
                  „Административна инструкция № 23

                     Използване на двигателя, попадащо в обхвата на съответното типово одобрение

                  (Член 8а.03, параграф 1 от приложение II)
                  1.   Въведение

                  Съгласно член 8а.03, параграф 1 се признават типови одобрения съгласно Директива 97/68/ЕО и типови одобрения, които съгласно Директива 97/68/ЕО са признати за равностойни, при условие че използването на двигателя попада в обхвата на съответното типово одобрение.
                  Освен това е възможно двигатели на борда на плавателни съдове по вътрешни водни пътища да имат повече от едно приложение.
                  В раздел 2 от настоящата административна инструкция се обяснява кога може да се счита, че използването на двигателя попада в обхвата на съответното типово одобрение. В раздел 3 се дават разяснения относно въпроса, как да се третират двигатели, за които се налага повече от едно приложение в хода на бордови операции.
                  2.   Съответно типово одобрение

                  Счита се, че използването на двигателя попада в обхвата на съответното типово одобрение, ако типовото одобрение за двигателя е било предоставено въз основа на таблицата по-долу. Категорията на двигателя, етапите за пределно допустимите стойности и циклите на изпитване са посочени в съответствие с означенията в номерата на типовите одобрения.

                              Приложение на двигателя

                              Правно

                              Правно основание

                              Категория на двигателя

                              Пределно допустима стойност

                              изискване

                              цикъл ISO 8178

                              Задвижващи двигатели с характеристики за гребен винт

                              I

                              Директива 97/68/ЕО

                              V

                              IIIA

                              C (4)

                              E3

                              RVIR

                              —

                              I, II (5)

                              —

                              E3

                              Главни задвижващи двигатели с постоянни обороти (включително инсталации с дизел-електрическо задвижване и гребен винт с променлива стъпка)

                              II

                              Директива 97/68/ЕО

                              V

                              IIIA

                              C (4)

                              E2

                              RVIR

                              —

                              I, II (5)

                              —

                              E2

                              Спомагателни двигатели със:

                              постоянни обороти

                              III

                              Директива 97/68/ЕО

                              D, E, F,G

                              II

                              B

                              D2

                              H, I, J, K

                              IIIA

                              V (6)

                              RVIR

                              —

                              I, II (5)

                              —

                              D2

                              променливи обороти и променлив товар

                              IV

                              Директива 97/68/ЕО

                              D,E,F,G

                              II

                              A

                              C 1

                              H, I, J, K

                              IIIA

                              V (6)

                              L, M, N, P

                              IIIB

                              Q, R

                              IV

                              RVIR

                              —

                              I, II (5)

                              —

                              C1

                        3.   Специални приложения на двигателите

                              3.1.

                              Двигатели, за които се налага повече от едно приложение в хода на бордови операции, се разглеждат, както следва:

                                          а)

                                          спомагателни двигатели, задвижващи агрегати или машини, които съгласно таблицата в раздел 2 трябва да бъдат отнесени към приложения III или IV, е нужно да са получили типово одобрение за всяко едно от съответните приложения, предвидени в тази таблица;

                                          б)

                                          главни задвижващи двигатели, които задвижват допълнителни агрегати или машини, трябва да са получили само типовото одобрение, необходимо за съответния тип главно задвижване съгласно таблицата в раздел 2, ако основното приложение на двигателя е задвижване на плавателния съд. Ако времевият дял на единственото допълнително приложение превишава 30 %, в допълнение към типовото одобрение за главното приложение на двигателя за задвижване ще трябва да се получи още едно типово одобрение по отношение на допълнителното приложение.

                              3.2.

                              Двигатели, задвижващи носови подрулващи устройства пряко или посредством генератор при:

                                          а)

                                          променливи обороти и товар, могат да бъдат отнесени към приложения I или IV съгласно таблицата в раздел 2;

                                          б)

                                          постоянни обороти на двигателя, могат да бъдат отнесени към приложения II или III съгласно таблицата в раздел 2.

                              3.3.

                              Двигателите трябва да са инсталирани с отдаваната мощност, разрешена съгласно типовото одобрение и посочена на двигателя посредством типовото означение. Ако тези двигатели трябва да задвижват допълнителни агрегати или машини с по-ниска консумация на мощност, мощността може да се намали само чрез външни за двигателя мерки с цел да се постигне нивото на мощност, необходимо за приложението.“

                  17.

                  Добавя се следното допълнение V:

                     „Допълнение V

                        Протокол за параметрите на двигателя

         (1)  ОВ L 59, 27.2.1998 г., стр. 1.

         (2)  Алтернативните типови одобрения, признати съгласно Директива 97/68/ЕО, са изброени в приложение XII, параграф 2 от Директива 97/68/ЕО.“

         (3)  В съответствие с приложение I, раздел 1A, подточка ii) от Директива 2004/26/ЕО за изменение на Директива 97/68/ЕО ограниченията за тези спомагателни двигатели с постоянна скорост се прилагат едва от тази дата.“

         (4)  Приложението „задвижване (на плавателния съд) с характеристики за гребен винт“ или „задвижване на плавателния съд при постоянни обороти“ следва да се посочи в документа за типово одобрение.

         (5)  Етап II за пределно допустимите стойности, предвиден в RVIR (Регламента за инспекция на плавателни съдове по река Рейн), се прилага от 1 юли 2007 г.

         (6)  Прилага се само за двигатели с номинална отдавана мощност над 560 kW.

      ПРИЛОЖЕНИЕ II
      Приложение V, част 1 се изменя, както следва:

                  1.

                  Третият параграф от забележката на стр. 1 се заменя със следния текст:
                  „Притежателят на плавателния съд или негов представител информира компетентния орган за всяка промяна в името или собствеността на плавателния съд, всички повторни измервания и промени в регистрационния номер или на пристанището на домуване и изпраща удостоверението на Общността на този орган за отразяване на промените.“

                  2.

                  В клетка 12 от образеца уводната фраза се заменя със следния текст:
                  „Номерът на удостоверението (1), уникалният европейски идентификационен номер на плавателния съд (2), регистрационният номер (3) и номерът на измерването (4) се поставят със съответните знаци на следните места върху плавателния съд“

                  3.

                  В клетка 15 от образеца точка 2 се заменя със следния текст:
                  „2.   Съединения

                  Тип на съединенията: …
                  Брой на съединителните въжета: …
                  Якост на опън за надлъжно съединение: … kN
                  Брой на съединенията за страна: …
                  Дължина на всяко съединително въже: … m
                  Якост на опън за въже: … kN
                  Брой на намотките на въжетата:“

                  4.

                  Клетка 19 от образеца се заменя със следния текст:

                              (..) (..)
                              (..) (..)

                              (..)
                              (..)

                                             „19.

                                             Газене общо

                                             m

                                             19б

                                             Газене T

                                             m“

                              (..)

                  5.

                  Клетка 35 от образеца се заменя със следния текст:
                  „35.   Системи за изпомпване и подсушаване на трюма

                              Брой на трюмните помпи …,

                              от които електрически …

                              Минимален капацитет на изпомпване

                              първа трюмна помпа … l/min
                              втора трюмна помпа … l/min“

                  6.

                  Клетка 42 от образеца се заменя със следния текст:
                  „42.   Друго оборудване

                              хвъргало

                                          пасарел

                                          съгласно член 10, параграф 2, буква г)(*)
                                          съгласно член 15.06, параграф 12(*)
                                          Дължина … m

                              Система за гласова комуникация

                                          —

                                          полудуплекс (*)

                                          —

                                          пълен дуплекс/телефонна (*)

                                          —

                                          вътрешна радиотелефонна връзка (*)

                              канджа
                              комплект принадлежности за първа помощ
                              бинокъл
                              надпис относно спасяване
                              на давещи се

                              Радиотелефонна инсталация

                                          —

                                          връзка между плавателни съдове

                                          —

                                          морска информационна служба

                                          —

                                          връзка между плавателния съд и пристанищната администрация

                              огнеустойчиви съдове

                              Кранове

                                          —

                                          съгласно член 11.12, параграф 9 (*)

                                          —

                                          други кранове с полезен товар, не превишаващ 2 000 kg (*)“

                              стълба за качване (*)

                  7.

                  Клетка 43 от образеца се заменя със следния текст:
                  „43.   Противопожарни средства

                  Брой на преносимите пожарогасители …, противопожарни помпи …, хидранти …

                              Постоянно монтирани противопожарни системи в помещения за живеене и т.н.

                              Не/Брой … (*)

                              Постоянно монтирани противопожарни системи в машинни отделения и т.н.

                              Не/Брой … (*)

                        Електрическата трюмна помпа замества противопожарна помпа … Да/Не (*)“

                  8.

                  Клетка 44 от образеца се заменя със следния текст:
                  „44.   Животоспасяващи средства

                  Брой спасителни пояси …, от които със светлина …, с въже … (*)
                  Една спасителна жилетка за всяко лице, което е редовно на борда (в съответствие с EN 395:1998, EN 396:1998, EN ISO 12402-3:2006 или EN ISO 12402-4:2006 (*)
                  Една корабна лодка с един комплект гребла, едно въже за акостиране и един съд за изгребване на водата (в съответствие с EN 1914:1997 (*)
                  Платформа или инсталация в съответствие с член 15.15, параграф 5 или 6 (*)
                  Брой, тип и място (места) на монтиране на оборудването, позволяващи лица да бъдат прехвърлени безопасно в плитки води, на брега или на друг плавателен съд в съответствие с член 15.09, параграф 3 …
                  …
                  …
                  Брой на индивидуалните животоспасяващи средства за персонала на борда …,
                  от които в съответствие с член 10.05, параграф 2 … (*)
                  Брой на индивидуалните животоспасяващи средства за пътници … (*)
                  Колективни животоспасяващи средства по отношение на броя, равностойни на … индивидуални животоспасяващи средства (*)
                  Два комплекта дихателни апарати, два комплекта в съответствие с член 15.12, параграф 10, буква б), брой … димозащитни качулки (*)
                  Разписанието във връзка с безопасността и планът за безопасност са показани на: …
                  …
                  …“

                  9.

                  В клетка 52 от образеца последният ред се заменя със следния текст:
                  „Продължава на страница (*)
                  Край на удостоверението на Общността (*)“


title: Директива 2001/1/ЕО на Европейския парламент и на Съвета от 22 януари 2001 година за изменение на Директива 70/220/ЕИО на Съвета относно мерките, които трябва да се приемат срещу замърсяването на въздуха от емисиите на моторните превозни средства

text:
Важна правна забележка

|

32001L0001

Официален вестник n° L 035 , 06/02/2001 стр. 0034 - 0035 специално чешко издание глава 13 том 26 стр. 186  - 187 специално испанско издание глава 13 том 26 стр. 186  - 187 специално унгарско издание глава 13 том 26 стр. 186  - 187 специално литвийско издание глава 13 том 26 стр. 186  - 187 LV.ES глава 13 том 26 стр. 186  - 187 MT.ES глава 13 том 26 стр. 186  - 187 PL.ES глава 13 том 26 стр. 186  - 187 SK.ES глава 13 том 26 стр. 186  - 187 специално словенско издание глава 13 том 26 стр. 186  - 187

		20010122Директива 2001/1/ЕО на Европейския парламент и на Съветаот 22 януари 2001 годиназа изменение на Директива 70/220/ЕИО на Съвета относно мерките, които трябва да се приемат срещу замърсяването на въздуха от емисиите на моторните превозни средстваЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност, и по-специално член 95 от него,като взеха предвид предложението на Комисията [1],като взеха предвид становището на Икономическия и социален комитет [2],в съответствие с процедурата, предвидена в член 251 от Договора [3],като имат предвид, че:(1) Директива 70/220/ЕИО на Съвета от 20 март 1970 г. за сближаване на законодателствата на държавите-членки относно мерките, които трябва да се приемат за предотвратяване на замърсяването на въздуха от емисиите на моторните превозни средства [4], е една от специалните директиви на процедурата за типово одобрение ЕО, предвидена в Директива 70/156/ЕИО на Съвета от 6 февруари 1970 г. за сближаване на законодателствата на държавите-членки относно типовото одобрение на моторните превозни средства и на техните ремаркета [5].(2) Директива 70/220/ЕИО определя спецификациите, свързани с измерването на емисиите от моторните превозни средства, които влизат в нейното приложно поле. С оглед натрупания в последно време опит и бързия напредък в техниката на бордовите диагностични системи, е подходящо тези изисквания да се приведат в съответствие.(3) Бордовите диагностични системи (БДС) за превозните средства с двигател с принудително запалване, които отчасти или постоянно работят с втечнен нефтен газ (ВНГ) и с природен газ (ПГ), не се намират на толкова напреднал стадий и поради това не може да се изисква тези системи да се инсталират върху тези нови типове превозни средства преди 2003 г.(4) Поради това е уместно да се измени Директива 70/220/ЕИО,ПРИЕ НАСТОЯЩАТА ДИРЕКТИВА:Член 1В приложение I към Директива 70/220/ЕИО точка 8.1 се заменя, както следва:"8.1. Превозни средства с двигател с принудително запалване8.1.1. Бензинови двигателиСчитано от 1 януари 2000 г. за новите типове и от 1 януари 2001 г. за всички типове, превозните средства от категория M1 — с изключение на превозните средства, чиято максимална маса е над 2500 кг — и превозните средства от клас I от категория N1 се оборудват с БДС за контрол на емисиите в съответствие с приложение XI.Считано от 1 януари 2001 г. за новите типове и от 1 януари 2002 г. за всички типове, превозните средства от класове II и III от категория N1 и превозните средства от категория М1, чиято максимална маса е над 2500 кг, се оборудват с БДС за контрол на емисиите в съответствие с приложение XI.8.1.2. Превозни средства, работещи с ВНГ и с природен газСчитано от 1 януари 2003 г. за новите типове и от 1 януари 2004 г. за всички типове, превозните средства от категория M1 — с изключение на превозните средства, чиято максимална маса е над 2500 кг — и превозните средства от клас I от категория N1, работещи отчасти или постоянно с ВНГ или с природен газ, се оборудват с БДС за контрол на емисиите в съответствие с приложение XI.Считано от 1 януари 2006 г. за новите типове и от 1 януари 2007 г. за всички типове, превозните средства от класове II и III от категория N1 и превозните средства от категория M1, чиято максимална маса е над 2500 кг, работещи отчасти или постоянно с ВНГ или с природен газ, се оборудват с БДС за контрол на емисиите в съответствие с приложение XI."Член 21. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, преди 6 февруари 2002 г. Те незабавно уведомяват Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на това позоваване се определят от държавите-членки.2. Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.Член 3Настоящата директива влиза в сила в деня публикуването ѝ в Официален вестник на Европейските общности.Член 4Адресати на настоящата директива са държавите-членки.Съставено в Брюксел на 22 януари 2001 година.За Европейския парламентПредседателN. FontaineЗа СъветаПредседателA. Lindh[1] ОВ C 365 E, 19.12.2000 г., стр. 268.[2] ОВ C 204, 18.7.2000 г., стр. 1.[3] Становище на Европейския парламент от 17 май 2000 г. (все още непубликувано в Официален вестник), Обща позиция на Съвета от 10 октомври 2000 г. (ОВ C 329, 20.11.2000 г., стр. 1) и Решение на Европейския парламент от 13 декември 2000 г. (все още непубликувано в Официален вестник).[4] ОВ L 76, 6.4.1970 г., стр. 1. Директива, последно изменена с Директива 1999/102/ЕО на Комисията (ОВ L 334, 28.12.1999 г., стр. 43).[5] ОВ L 42, 23.2.1970 г., стр. 1. Директива, последно изменена с Директива 98/91/EО на Европейския парламент и на Съвета (ОВ L 11, 16.1.1999 г., стр. 25).--------------------------------------------------


title: Директива 2007/25/ЕО на Комисията от 23 април 2007 година за изменение на Директива 91/414/ЕИО на Съвета за включване на диметоат, диметоморф, глуфозинат, метрибузин, фосмет и пропамокарб като активни вещества (Текст от значение за ЕИП)

text:
               24.4.2007

               BG

               Официален вестник на Европейския съюз

               L 106/34

      ДИРЕКТИВА 2007/25/ЕО НА КОМИСИЯТА

   от 23 април 2007 година
   за изменение на Директива 91/414/ЕИО на Съвета за включване на диметоат, диметоморф, глуфозинат, метрибузин, фосмет и пропамокарб като активни вещества
   (Текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 91/414/EИО на Съвета от 15 юли 1991 г. относно предлагането на пазара на продукти за растителна защита (1), и по-специално член 6, параграф 1 от нея,
   като има предвид, че:

               (1)

               Регламенти (EО) № 451/2000 (2) и (EО) № 703/2001 (3) на Комисията определят подробните правила за изпълнение на втория етап от работната програма, посочена в член 8, параграф 2 (на Директива 91/414/ЕИО, и установяват списък на активни вещества, които трябва да се оценят с оглед на тяхното евентуално включване в приложение I към Директива 91/414/ЕИО. Този списък включва диметоат, диметоморф, глуфозинат, метрибузин, фосмет и пропамокарб.

               (2)

               Въздействието на тези активни вещества върху здравето на хората и околната среда е оценено в съответствие с разпоредбите на Регламенти (EО) № 451/2000 и № 703/2001 за серия от употреби, предложени от нотификатора. Освен това, тези регламенти определят докладващите държави-членки, които трябва да внесат съответните доклади за оценка и препоръки в Европейската агенция за безопасност на храните (EFSA) в съответствие с член 8, параграф 1 на Регламент (EО) № 451/2000. По отношение на диметоат докладващата държава-членка беше Обединеното кралство и цялата необходима информация беше внесена на 4 август 2004 г. По отношение на диметоморф и метрибузин докладваща държава-членка беше Германия и цялата необходима информация беше внесена съответно на 11 юни 2004 г. и 23 август 2004 г. По отношение на глуфозинат докладваща държава-членка беше Швеция и цялата необходима информация беше внесена на 3 януари 2003 г. За фосмет докладваща държава-членка беше Испания и цялата необходима информация беше внесена на 23 август 2004 г. За пропамокарб докладваща държава-членка беше Ирландия и цялата необходима информация беше внесена на 5 октомври 2004 г.

               (3)

               Докладите за оценка бяха предмет на партньорска проверка от страна на държавите-членки и EFSA и бяха представени на Комисията на 14 март 2005 г. за глуфозинат, на 12 май 2006 г. за фосмет и пропамокарб, на 23 юни 2006 г. за диметоат и диметоморф, на 28 юли 2006 г. за метрибузин във формат на научен доклад на EFSA (4). Този доклад беше прегледан от държавите-членки и Комисията в състава на Постоянния комитет по хранителната верига и здравето на животните и завършен на 24 ноември 2006 г. във формат на доклад за преглед на Комисията за диметоат, диметоморф, глуфозинат, метрибузин, фосмет и пропамокарб.

               (4)

               От различните проведени изследвания стана ясно, че продукти за растителна защита, съдържащи диметоат, диметоморф, глуфозинат, метрибузин, фосмет или пропамокарб, се очаква като цяло да отговарят, на изискванията, посочени в член 5, параграф 1 буква а) и буква б) от Директива 91/414/ЕИО, по специално по отношение на употребите, които бяха изследвани и подробно изложени в доклада oт прегледа на Комисията. Следователно е подходящо тези активни вещества да бъдат включени в приложение I, за да се гарантира, че във всички държави-членки разрешенията за продукти за растителна защита, съдържащи тези активни вещества могат да бъдат издадени в съответствие с разпоредбите на тази директива.

               (5)

               Без да се засяга това заключение, е подходящо да се получи допълнителна информация по определени специфични въпроси, засягащи диметоат, диметоморф, глуфозинат, метрибузин и фосмет. Член 6, параграф 1 от Директива 91/414/ЕИО предвижда, че включването на дадено вещество в приложение I може да става при някои условия. Поради това е подходящо да се изиска подлагането на диметоат, диметоморф, глуфозинат, метрибузин и фосмет на допълнителни анализи за потвърждение на оценката на риска по някои въпроси и тези изследвания да бъдат представени от нотификаторите.

               (6)

               Трябва да се предвиди разумен срок, преди активното вещество да бъде включено в приложение I, за да се позволи на държавите-членки и заинтересованите страни да се подготвят, за да могат да отговорят на новите изисквания, които произтичат от това включване.

               (7)

               Без да се засягат задълженията, определени с Директива 91/414/ЕИО като последствие от включването на активно вещество в приложение I, на държавите-членки трябва да се предостави период от шест месеца след включването, за да преразгледат съществуващите разрешения за продукти за растителна защита, съдържащи диметоат, диметоморф, глуфозинат, метрибузин, фосмет и пропамокарб, с цел да се гарантира, че изискванията, изложени в Директива 91/414/ЕИО, по-специално в член 13 и съответните условия, описани в приложение I, са изпълнени. Държавите-членки трябва да променят, заменят или отменят, според случая, съществуващите разрешения, в съответствие с разпоредбите на Директива 91/414/ ЕИО Чрез дерогация от горепосочения срок, един по-дълъг период трябва да бъде предоставен за внасянето и оценката на пълното досие на всеки продукт за растителна защита от приложение III за всяко предполагаемо предназначение, в съответствие с единните принципи, посочени в Директива 91/414/EИО.

               (8)

               Натрупаният опит от предишни включвания в приложение I към Директива 91/414/EИО на активни вещества, оценени в рамките на Регламент (ЕИО) № 3600/92 на Комисията (5), показва, че могат да възникнат трудности при тълкуването на задълженията на притежателите на действащите разрешения във връзка с достъпа до данни. За да се избегнат допълнителни трудности, следователно става необходимо да се разяснят задълженията на държавите-членки, особено задължението за потвърждение, че притежателят на разрешение позволява достъпа до досие, като по този начин изпълнява изискванията на приложение II към споменатата директива. Това разяснение обаче, не налага нови задължения на държавите-членки или притежателите на разрешения в сравнение с директивите, приети досега за изменение на приложение I.

               (9)

               Следователно Директива 91/414/ЕИО трябва да бъде съответно изменена.

               (10)

               Мерките, предвидени в настоящата директива са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 91/414/ЕИО се изменя, както е посочено в приложението към настоящата директива.
   Член 2
   Държавите-членки приемат и публикуват до 31 март 2008 г. най-късно законовите, подзаконовите и административните разпоредби, необходими за постигане на съответствие с настоящата директива. Те незабавно съобщават на Комисията за текста на тези разпоредби и предоставят таблица на съответствието между тези разпоредби и настоящата директива.
   Те прилагат тези разпоредби от 1 април 2008 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 3
   1.   Държавите-членки, съгласно Директива 91/414/ЕИО, когато е необходимо, изменят или отменят разрешенията за продукти за растителна защита, съдържащи диметоат, диметоморф, глуфозинат, метрибузин, фосмет и пропамокарб като активно вещество, не по-късно от 31 март 2008 г.
   До тази дата те по-специално трябва да потвърдят, че условията в приложение I към посочената Директива, отнасящи се до диметоат, диметоморф, глуфозинат, метрибузин, фосмет и пропамокарб, са изпълнени, с изключение на тези, посочени в част Б от вписването за това активно вещество, както и че притежателят на разрешението притежава или има достъп до досие, отговарящо на изискванията в приложение II от посочената директива в съответствие с условията на член 13 от нея.
   2.   Чрез дерогация от параграф 1 за всеки разрешен продукт за растителна защита, съдържащ диметоат, диметоморф, глуфозинат, метрибузин, фосмет и пропамокарб или като единствено активно вещество, или като едно от няколко активни вещества, всяко, от които е включено в приложение I към Директива 91/414/ЕИО не по-късно от 30 септември 2007 г., държавите-членки извършват повторна оценка на продукта в съответствие с единните принципи, предвидени в приложение VI към Директива 91/414/ЕИО, въз основа на досие, отговарящо на изискванията на приложение III към посочената директива и като вземат под внимание част Б от вписването в приложение I към посочената директива относно диметоат, диметоморф, глуфозинат, метрибузин, фосмет и пропамокарб съответно. Въз основа на тази оценка те определят дали продуктът отговаря на условията, посочени в член 4, параграф 1, букви б), в), г) и д) от Директива 91/414/ЕИО.
   След това решение държавите-членки:

               а)

               за продукт, съдържащ диметоат, диметоморф, глуфозинат, метрибузин, фосмет и пропамокарб като единствено активно вещество, когато е необходимо, изменят или отменят разрешението до 30 септември 2011 г. най-късно; или

               б)

               за продукт, съдържащ диметоат, диметоморф, глуфозинат, метрибузин, фосмет и пропамокарб като едно от няколко активни вещества, когато е необходимо, изменят или отменят разрешението не по-късно от 30 септември 2011 г. или от датата, определена за такова изменение или отменяне в съответната директива или директиви, която/ които добавя(т) съответното вещество или вещества в приложение I към Директива 91/414/ЕИО, което от двете е по-късно.

         Член 4
   Настоящата Директива влиза в сила на 1 октомври 2007 г.
   Член 5
   Адресати на настоящата директива са държавите-членки.

      Съставено в Брюксел на 23 април 2007 година.

            За Комисията

         Markos KYPRIANOU

            Член на Комисията

      (1)  ОВ L 230, 19.8.1991 г., стр. 1. Директива, последно изменена с Директива 2007/21/ЕО на Комисията (ОВ L 97, 12.4.2007 г., стр. 42).

      (2)  ОВ L 55, 29.2.2000 г., стр. 25. Регламент, последно изменен с Регламент (ЕО) № 1044/2003 (ОВ L 151, 19.6.2003 г., стр. 32).

      (3)  ОВ L 98, 7.4.2001 г., стр. 6.

      (4)  EFSA Scientific Report (2005) 27, 1-81, Conclusion regarding the Peer review of the pesticide risk assessment of the active substance glufosinate (finalised: 14 March 2005).

      EFSA Scientific Report (2006) 75, 1-72, Conclusion regarding the Peer review of the pesticide risk assessment of the active substance phosmet (finalised: 12 May 2006).

      EFSA Scientific Report (2006) 78, 1-72, Conclusion regarding the Peer review of the pesticide risk assessment of the active substance propamocarb (finalised: 12 May 2006).

      EFSA Scientific Report (2006) 84, 1-102, Conclusions on the peer review of the pesticide risk assessment of the active substance dimethoate (finalised: 23 June 2006).

      EFSA Scientific Report (2006) 82, 1-69, Conclusions on the peer review of the pesticide risk assessment of the active substance dimethomorph (finalised: 23 June 2006).

      EFSA Scientific Report (2006) 88, 1-74, Conclusions on the peer review of the pesticide risk assessment of the active substance metribuzin (finalised: 28 July 2006).

      (5)  ОВ L 366, 15.12.1992 г., стр. 10. Регламент, последно изменен с Регламент (ЕО) № 2266/2000 (ОВ L 259, 13.10.2000, стр. 27).

      ПРИЛОЖЕНИЕ
      Следното допълнение се добавя в края на таблицата на приложение I към Директива 91/414/ЕИО:

                     №

                     Общо наименование, идентификационни номера

                     Наименование по IUPAC

                     Чистота (1)

                     Влизане в сила

                     Изтичане срока на включването

                     Специални разпоредби

                     „155

                     Диметоат
                     CAS № 60-51-5
                     CIPAC № 59

                     O,O-Dimethyl-S-(N-methylcarbamoylmethyl) phosphorodithioate; 2-Dimethoxy-phosphinothioylthio-N-methylacetamide

                     ≥ 950 g/kg
                     Примеси:

                                 —

                                 ометоат: не повече от 2 g/kg

                                 —

                                 изодиметоат: не повече от 3 g/kg

                     1 октомври 2007 г.

                     30 септември 2017 г.

                     Част A
                     Разрешава се единствено за употреба като инсектицид
                     Част Б
                     За прилагането на единните принципи в приложение VI, следва да се вземат под внимание заключенията на доклада от прегледа на диметоат, и по-специално допълнения I и II към него, изготвен от Постоянния комитет по хранителната верига и здравето на животните на 24 ноември 2006 г.
                     При тази цялостна оценка държавите-членки:

                                 —

                                 трябва да обърнат особено внимание на опазването на птиците, бозайниците, водните организми и други нецелеви артроподи. Условията на разрешението трябва да включват мерки за намаляване на риска, когато е възможно, като буферни зони, намаляване на повърхностния отток и отводнителни системи,

                                 —

                                 трябва да обърнат особено внимание на хранителното излагане на консуматорите,

                                 —

                                 трябва да обърнат особено внимание на безопасността на оператора и да гарантират, че условията на употреба предвиждат използването на подходяща лична защитна екипировка.

                           Заинтересованите държави-членки изискват представяне на допълнителни изследвания за потвърждение на оценката на риска за птиците, бозайниците и нецелевите артроподи, както и за потвърждение на токсикологичната оценка на метаболитите, които евентуално присъстват в културите.
                     Те гарантират, че нотификаторът, по чиято молба диметоат е включен в настоящото приложение, ще предостави тези изследвания на Комисията в срок от 2 години от влизането в сила на настоящата директива.

                     156

                     Диметоморф
                     CAS № 110488-70-5
                     CIPAC № 483

                     (E,Z) 4-[3-(4-chlorophenyl)-3-(3,4-dimethoxyphenyl)acryloyl]morpholine

                     ≥ 965 g/kg

                     1 октомври 2007 г.

                     30 септември 2017 г.

                     Част A
                     Разрешава се единствено за употреба като фунгицид.
                     Част Б
                     За прилагането на единните принципи в приложение VI, следва да се вземат под внимание заключенията на доклада от прегледа на диметоморф, и по-специално допълнения I и II от него, изготвен от Постоянния комитет по хранителната верига и здравето на животните на 24 ноември 2006 г.
                     При тази цялостна оценка държавите-членки трябва да обърнат особено внимание на:

                                 —

                                 безопасността на операторите и работниците. Разрешените условия на употреба трябва да предвиждат използване на подходяща лична защитна екипировка,

                                 —

                                 опазването на птиците, бозайниците и водните организми.

                           Условията на разрешението трябва да включват мерки за намаляване на риска, когато е необходимо.

                     157

                     Глуфозинат
                     CAS № 77182-82-2
                     CIPAC № 437.007

                     ammonium(DL)-homoalanin-4-yl(methyl)phosphinate

                     950 g/kg

                     1 октомври 2007 г.

                     30 септември 2017 г.

                     Част A
                     Разрешава се единствено за употреба като хербицид.
                     Част Б
                     При оценка на заявленията за разрешаване на продукти за растителна защита, съдържащи глуфозинат за употреба, различна от тази за ябълкови овощни градини, особено по отношение на излагането на операторите и консуматорите, държавите-членки обръщат особено внимание на критериите, посочени в член 4, параграф 1 , буква б), и осигуряват предоставянето на необходими данни и информация преди издаването на такова разрешение.
                     За прилагането на единните принципи в приложение VI, следва да се вземат под внимание заключенията доклада от прегледа на глуфозинат, и по-специално допълнения I и II към него, изготвен от Постоянния комитет по хранителната верига и здравето на животните на 24 ноември 2006 г. При тази цялостна оценка държавите-членки трябва да обърнат особено внимание на:

                                 —

                                 безопасността на оператори, работници и странични хора. Условията на разрешението трябва да включват, защитни мерки, когато е необходимо,

                                 —

                                 опасността от замърсяване на подземните води, когато активното вещество се използва в райони с чувствителна почва и/или климатични условия,

                                 —

                                 опазването на бозайниците, нецелевите артроподи и нецелевите растения.

                           Условията на разрешението трябва да включват мерки за намаляване на риска, когато е необходимо.
                     Заинтересованите държави-членки изискват представянето на допълнителни изследвания за потвърждаване на оценката на риска за бозайници и нецелеви артроподи в ябълкови овощни градини. Те гарантират, че нотификаторът, по чиято молба глуфозинат е включен в настоящото приложение, ще предостави тези изследвания на Комисията в срок от 2 години от влизането в сила на настоящата директива.

                     158

                     Метрибузин
                     CAS № 21087-64-9
                     CIPAC № 283

                     4-amino-6-tert-butyl-3-methylthio-1,2,4-triazin-5(4H)-one

                     ≥ 910 g/kg

                     1 октомври 2007 г.

                     30 септември 2017 г.

                     Част A
                     Разрешава се единствено за употреба като хербицид.
                     Част Б
                     При оценка на заявленията за разрешаване на продукти за растителна защита, съдържащи метрибузин за употреба, различна от тези за ябълкови овощни градини, особено по отношение на излагането на операторите и консуматорите, държавите-членки обръщат особено внимание на критериите, посочени в член 4, параграф 1, буква б), и осигуряват предоставянето на необходими данни и информация преди издаването на такова разрешение.
                     За прилагането на единните принципи в приложение VI следва да се вземат под внимание заключенията на доклада от прегледа на метрибузин, и по-специално допълнения I и II към него, изготвен от Постоянния комитет по хранителната верига и здравето на животните на 24 ноември 2006 г.
                     При тази цялостна оценка държавите-членки :

                                 —

                                 трябва да обърнат особено внимание на опазването на водораслите, водните растения, нецелевите растения извън третираното поле и трябва да гарантират, че условията на разрешението, когато е възможно, включват мерки за намаляване на риска,

                                 —

                                 трябва да обърнат особено внимание на безопасността на оператора и да гарантират, че условията на употреба предвиждат използване на подходяща лична защитна екипировка.

                           Заинтересованите държави-членки изискват представяне на допълнителни данни за потвърждаване на оценката на риска за подземните води. Те гарантират, че нотификаторите, по чиято молба метрибузин е включен в настоящото приложение, ще предоставят тези изследвания на Комисията в срок от две години от влизането в сила на настоящата директива.

                     159

                     Фосмет
                     CAS № 732-11-6
                     CIPAC № 318

                     O,O-dimethyl S-phthalimidomethyl phosphorodithioate; N- (dimethoxyphosphinothioylthiomethyl)phatalimide

                     ≥ 950 g/kg
                     Примеси:

                                 —

                                 phosmet oxon: не повече от 0,8 g/kg

                                 —

                                 iso phosmet: не повече от 0,4 g/kg

                     1 октомври 2007 г.

                     30 септември 2017 г.

                     Част A
                     Разрешава се единствено за употреба като инсектицид и акарицид.
                     Част Б
                     За прилагането на единните принципи в приложение VI следва да се вземат под внимание заключенията на доклада от прегледа на фосмет, и по-специално допълнения I и II към него, изготвен от Постоянния комитет по хранителната верига и здравето на животните на 24 ноември 2006 г.
                     При тази цялостна оценка държавите-членки:

                                 —

                                 трябва да обърнат особено внимание на опазването на птиците, бозайниците, водните организми, пчелите и други нецелеви артроподи. Условията на разрешението трябва да включват мерки за намаляване на риска, когато е необходимо, като буферни зони, намаляване на повърхностния отток и отводнителни системи,

                                 —

                                 трябва да обърнат особено внимание на безопасността на оператора и да гарантират, че условията на употреба предвиждат използване на подходяща лична защитна екипировка за дишане.

                           Заинтересованите държави-членки изискват представяне на допълнителни изследвания за потвърждаване на оценката на риска за птици (остър риск) и тревопасни бозайници (дългосрочен риск). Те гарантират, че нотификаторът, по чиято молба фосмет е включен в настоящото приложение, ще предостави тези изследвания на Комисията в срок от 2 години от влизането в сила на настоящата директива.

                     160

                     Пропамокарб
                     CAS № 24579-73-5
                     CIPAC № 399

                     Propyl 3-(dimethylamino)propylcarbamate

                     ≥920 g/kg

                     1 октомври 2007 г.

                     30 септември 2017 г.

                     Част A
                     Разрешава се единствено за употреба като фунгицид.
                     Част Б
                     При оценка на заявленията за разрешаване на продукти за растителна защита, съдържащи пропамокарб за употреба, различна от приложение върху листа, държавите-членки обръщат особено внимание на критериите на член 4, параграф 1, буква, б), и осигуряват предоставянето на необходими данни и информация преди издаването на такова разрешение.
                     За прилагането на единните принципи в приложение VI следва да се вземат под внимание заключенията на доклада от прегледа на пропамокарб, и по-специално допълнения I и II към него, изготвен от Постоянния комитет по хранителната верига и здравето на животните на 24 ноември 2006 г.
                     При тази цялостна оценка държавите-членки трябва да обърнат особено внимание на:

                                 —

                                 безопасността на операторите и работниците. Условията на разрешението трябва да включват защитни мерки, когато е необходимо,

                                 —

                                 прехвърлянето на остатъчни количества почва за други култури от сеитбо-обръщението или следващи култури,

                                 —

                                 опазване на повърхностни и подземни води в уязвими зони,

                                 —

                                 опазване на птиците, бозайниците и водните организми. Условията на разрешението трябва да включват мерки за намаляване на риска, когато е необходимо.“

         (1)  Допълнителна информация за идентичността и характеристиките на активното вещество е предоставена в доклада от прегледа.